《小竹林赠别傅叔睿》
明代·袁中道

鹿床深处且从容，吾子风流不易逢。
张绪通身如嫩柳，谢郎五字似芙蓉。
月来池上花光净，雨过园林竹露浓。
若使前生非大士，如何一见问空宗。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。